钦定古今图书集成/明伦汇编/官常典/第356卷 > 张寅
## 钦定古今图书集成/明伦汇编/官常典/第356卷 > 张寅

按《明外史魏良弼传》：“张寅，太仓人。嘉靖初进士。历南
京御史，尝劾礼部侍郎黄绾十罪。比张孚敬罢政，寅
言：大臣去国，谊不忘君。今孚敬二旬驰三千里，若小
丈夫悻悻之为者。且其憸邪蠹政，不可悉数。请追所
赐封诰银章之属，明正其辟。左都御史汪𬭎阴贼邪
媚陆贽，所谓謟谀顾望畏懦，𬭎兼有之，宜急放逐。帝”
怒，谪高唐判官。屡迁南京文选郎中。会简宫僚，改春
坊右司直兼翰林院检讨。未几被劾罢。